वेलफेयर क्लब के नए सदस्यों का सम्मान
अम्बाला सिटी|सीनियर सिटीजनवेलफेयर क्लब की मीटिंग सेक्टर-10 स्थित सामुदायिक केंद्र में प्रधान डॉ. बीएस बंसल की अध्यक्षता में हुई। मीटिंग में क्लब के सदस्य धीर सिंह सैनी की असमय मृत्यु और बीएसएफ के 10 सदस्यों की प्लेन दुर्घटना में मरने पर 2 मिनट का मौन रखा गया। क्लब के संस्थापक सेवानिवृत्त डॉ. एसपी राणा महानिदेशक पशुपालन ने क्लब की स्थापना से लेकर 2015 तक की गतिविधियों पर प्रकाश डाला और नए शामिल सदस्यों को सम्मानित किया गया। बैठक में केएल कुमार, रूपचंद शर्मा और ओमप्रकाश को फूलमाला पहनाकर सम्मानित किया गया।
hin_Deva hin_Deva